Auvers-sur-Oise

Auvers-sur-Oise ( furuci da Faransanci: [Ovɛʁ syʁ waz], yana nufin Auvers on Oise ) gari ne a yankin Val-d'Oise, a arewa maso yammacin Paris, Faransa. Garin na da nisan kilomita  daga tsakiyar Paris. Akwai shahararrun masu zane a garin da dama, mafi mashahuri shine Vincent van Gogh . Wannan shine wurin da van Gogh ya mutu, ga dukkan alamu ta hanyar kashe kansa.

 Yanayin kasa 

 Wuri 
Auvers na nan a bangaren daman kogin Oise . Daga kudu kuwa tana haɗe da Méry-sur-Oise ta hanyar wata gada.

 Yankuna 

 Chaponval
 Cordeville (daga Corbeville)
 Le Montcel (daga Monsellus, ƙaramin dutse)
 Les Vaissenots ko Vessenots
 Le Valhermeil (daga Val Hermer, sunan mai shi a cikin karni na 12)
 Les Vallées

 Tarihi 
A cikin karni na 19, masu zan da dama sunyi rayuwa a garin kuma sun yi aiki a Auvers-sur-Oise, ciki har da Paul Cézanne, Charles-François Daubigny, Camille Pissarro, Jean-Baptiste-Camille Corot, Norbert Goeneutte, da Vincent van Gogh . Gidan Daubigny a yanzu ya zama gidan kayan gargajiya inda mutum zai iya ganin zane-zanen Van Vough, danginsa, da abokansa,  irin su Honoré Daumier, da kuma ɗakunan da aka yi wa ado a cikin salo na wancan zamanin. Charles Sprague Pearce (1851-1914) shima anan ya mutu. A gefen kogin daga Auvers zuwa Pontoise akwai wurare da yawa waɗanda ke cikin zanen Pissarro.

A lokacin karni na 20,masu zane sun ci gaba da ziyartar Auvers, ciki har da Henri Rousseau ( Douanier Rousseau ), Otto Freundlich da Pierre Daboval . Mai zane COBRA mai suna Corneille ya shafe shekarunsa na ƙarshe a ƙauyen kuma an binne shi a 'yan mitoci kaɗan daga Vincent van Gogh."IVincent van Gogh's Grave". Minor Sights. 14 November 2014. Retrieved 2015-02-28 

 Yawan jama'a 

 Gwamnati 
A ranar 1 ga Agustan, 1948, an cire kashi 17% na yankin Auvers-sur-Oise kuma ya zama gundumar Butry-sur-Oise .

Magajin garin na yanzu itace Isabelle Mézières. An fara zaɓen ta a shekarar 2014, sannan aka sake zaɓe ta a watan Maris shekara ta 2020.

 Al'adu 

 Wuraren tarihi 
Gina cocin ya samo asali ne tun daga ƙarni na 11. Louis VI le Gros (1081-1137) ya mallaki manor a Auvers, inda yakan zo farauta. A shekara ta 1131 dansa Philippe, wanda shi ne yarima mai jiran gado, ya fado daga kan dokinsa ta hanyar kuma ya mutu. An gina ɗakin bauta a wurin da aka binne shi kuma wannan daga baya ya zama cocin Notre-Dame de l'Assomption: a cikin shekarar 1915 wurin ya shiga cikin abubuwan tarihi na duniya. Tare da gidan sarautar, suna wakiltar manyan yankunan tarihi na al'adun birni, inda shahararrun masu zane-zane suka zo a cikin karni na 19, kamar Daubigny, Bourges, Bernard, Pearce, Bastard, Boggio ko Wickenden.

 Gidajen tarihi 

 The musée Daubigny, wanda yake a cikin mazaunin Colombières, an ƙirƙira shi ne a cikin shekarar 1986 wanda Ofishin Yawon Bude idanu suka yi hakan. Gidan kayan tarihin ya kunshi kusan ayyuka dari na Daubigny, kamar zane-zane, fenti da sassake-sassaken sa. 
 Musée de l'absinthe (Absinthe Museum), wanda ke unguwar rue Callé, ya kunshin kayan tarihi na abubuwan sha.

 Van Gogh 
Dr. Paul Gachet ya yi rayuwa a Auvers-sur-Oise. Ya saba da masu zanen avant-garde na lokacin. Ta hanyar wannan alaka, Vincent van Gogh ya koma Auvers don yayi masa magani, kodayake ya iske likitan a cikin wani yanayi mafi muni fiye da yadda yake. Gachet ya yi abota da Van Gogh kuma ya zana hotonsa har sau biyu, daya daga cikinsu, Hoton Dr. Gachet, an sayar da shi a wajen wani gwanjon akan kudi sama da $80m (£48m) a shekara ya 1990.Dowd, Vincent (24 October 2009). "In the footsteps of Vincent van Gogh". BBC News. Retrieved 2009-10-25. 

Van Gogh ya mutu ne sakamakon harbin kansa da yayi a kirji. An adanaa dakin da ya mutu saboda tarihi. Jami'ar Van Gogh ta mallaki Auberge Ravoux, kuma ita ke shirya ziyarar ɗakin Van Gogh kuma ta buɗe gidan cin abinci a dakin."Van Gogh in Auvers-sur-Oise. Auberge Ravoux visit". Paris Digest. 2020. Retrieved 2020-07-30. Auvers-sur-Oise shine wurin hutawa na ƙarshe na duka Vincent da ɗan'uwansa Theo van Gogh, wanda ya mutu bayan watanni shida. 

 Sufuri 
Akwai tashoshin jiragen kasa guda biyu a garin Auvers-sur-Oise na Transilien Paris – Nord : Chaponval da Auvers-sur-Oise . Tashoshin duka suna bi ya layin Pontoise - Creil . Tsakanin Afrilu da Oktoba, a ranakun Asabar, Lahadi da ranakun hutu, jiragen kasa kai tsaye suna tafiya daga Paris Gare du Nord zuwa Auvers.
Hakanan kuma akwai tashoshin bas guda biyu aAuvers : 95 07 da 95 17.

 Duba kuma 

 Ƙungiyoyin sashen Val-d'Oise
 Auvers a lokacin Vincent van Gogh

 Manazarta 

 Hanyoyin haɗi na waje 

 Cikakken Ayyukan Vincent van Gogh
 Bayan Vincent Van Gogh a Auvers-sur-Oise
 Ƙungiyar Magajin Garin Val d'Oise 
 Musée d'Aubigny